5.Θετικές+διαστάσεις+του+facebook

= Τα θετικά του facebook... =

==Τα 7 τελευταία χρόνια το facebook έχει γνωρίσει τεράστια απήχηση από τον κόσμο. Καθημερινά όλο και περισσότεροι γίνονται χρήστες αυτού του κοινωνικού ιστότοπου. Έχει γίνει πλέον μέρος της καθημερινότητας τους, όχι μόνο της νέας γενιάς αλλά και μεγαλύτερων ανθρώπων. Φαίνεται λοιπόν ότι τους παρέχει πολλές δυνατότητες και διευκολύνσεις καθώς πρόκειται για μία πρωτοφανή μέθοδο κοινωνικοποίησης.==

[[image:tpelab2011-08/1.jpg align="left"]]
==Πιο συγκεκριμένα, το facebook προσφέρει τη δυνατότητα στους χρήστες του να βρίσκουν παλιούς φίλους και να επανασυνδέονται με αυτούς,να επικοινωνούν με αυτούς όσο μακρυά και αν βρίσκονται. Επιπλέον, μπορούν να ενημερώνουν την οικογένεια και τους φίλους τους για το τι συμβαίνει στην ζωή τους, να μοιράζονται με όλους την αγαπημένη τους μουσική και βίντεο όπως και να γίνονται μέλη σε διάφορες ομάδες το οποίο, πρώτον, φανερώνει τις ίδιες ιδεολογίες και ενδιαφέροντα, ανταλλάσσοντας απόψεις και γνώσεις και δεύτερον, αισθάνονται ένα είδος κοινωνικής ισότητας όταν συναντούν χρήστες διαφορετικών κοινωνικών στρωμάτων στις ίδιες ομάδες.Το facebook, σύμφωνα με τον E.Wenger, βοηθά το σημερινό άνθρωπο να ξεπεράσει τις δυσκολίες του και να ξεχάσει τα προβλήματα του,καθώς η ζωή έχει αλλάξει πολύ τον τρόπο επικοινωνίας μεταξύ των ανθρώπων. Έτσι, μέσω του facebook οι χρήστες ανακαλύπτουν άτομα με ίδιες ασχολίες και έχουν τη δυνατότητα να εκφράσουν ελεύθερα τη γνώμη τους και τις πολύπλευρες απόψεις τους και προσωπικότητες.== ==Επιπρόσθετα, όλοι έχουν τη δυνατότητα να παίξουν διάφορα παιχνίδια και εφαρμογές. Χρήστες διάφορων ηλικιών μπορούν να παίξουν παιχνίδια ατομικά ή και με άλλους χρήστες που γνωρίζουν ή όχι. Σημαντικό είναι το γεγονός ότι οι εφαρμογές είναι διαθέσιμες δωρεάν στους χρήστες του facebook οι οποίοι μπορούν να διαλέξουν παιχνίδια ανάμεσα σε πολλές κατηγορίες όπως για παράδειγμα παιχνίδια στρατηγικής, κοινωνικά, αθλητικά κ.ά.== ==Σύμφωνα με τον Jeffrey Hancock, καθηγητή του Πανεπιστημίου της Πενσυλβάνια, "το facebook μπορεί να έχει και ιδιαίτερα θετικές επιδράσεις στην ψυχολογία και στην ανάπτυξη ενός καλύτερου εαυτού". Δηλαδή, οι χρήστες του facebook έχουν τη δυνατότητα να προβάλλουν τον καλύτερο εαυτό τους, αλλάζοντας οτιδήποτε τους κάνει να αισθάνονται άσχημα. Για παράδειγμα, να δημοσιεύουν φωτογραφίες που να κρύβουν διάφορα ελαττώματα αποδίδοντας έτσι την καλύτερη πλευρά του εαυτού τους. Ένα άλλο πλεονέκτημα του facebook είναι ότι έχει και μια πολιτική διάσταση.== ==Διάφοροι χρήστες κάνουν γνωστές τις τρέχουσες πολιτικές εξελίξεις ή διάφοροι πολιτικοί που χρησιμοποιούν το facebook γνωστοποιούν τις πολιτικές τους ενέργειες. Έτσι, οι ενδιαφερόμενοι όχι μόνο ενημερώνονται και ασκούν κριτική στους πολιτικούς αλλά και προσεγγίζονται από αυτούς όταν διαβάζουν μηνύματά τους.== ==Η "διαδικτυακή δημοκρατία" που εξελίσσεται ενισχύεται και από διάφορες ψηφοφορίες ή δημοσκοπήσεις που γίνονται. Σημαντικό είναι επίσης να αναφέρουμε ότι το facebook έχει και έναν πολιτισμικό χαρακτήρα. Όλοι οι χρήστες μπορούν να έρθουν σε επαφή με χρήστες από διαφορετικές χώρες της Γης και να ανταλλάξουν γνώσεις και ιδέες που διαφέρουν από λαό σε λαό. Επίσης, μπορούν να ανταλλάξουν φωτογραφίες από τοπία που ίσως δεν θα βρουν ποτέ τη δυνατότητα να τα γνωρίσουν από κοντά. Αξιοσημείωτο είναι και το γεγονός ότι στο facebook εμφανίζονται και πολλά κοινωνικά μηνύματα. Για παράδειγμα, όταν κάποιος βρίσκεται στο νοσοκομείο και έχει άμεση ανάγκη από αίμα, οι χρήστες του facebook στέλνουν μήνυμα σε όσους πιο πολλούς μπορούν για να βοηθήσουν.== ==Κάτι που έγινε και οφείλουμε να το αναφέρουμε είναι πως το facebook έχει βοηθήσει στη "σύλληψη" (!!) εγκληματιών. Όπως αναφέρεται και στο in.gr: "Η πρώτη σύλληψη μέσω facebook". Πιο συγκεκριμένα, αναρτήθηκαν φωτογραφίες από την αστυνομία στο facebook σχετικές με τη ληστεία. Έτσι ο δράστης αναγνωρίστηκε και οι αρχές τον συνέλαβαν.==

==Παρόλα τα πλεονεκτήματα που έχει το facebook, η σωστή χρήση του εξαρτάται από τον έλεγχο και τη σύνεση που έχουμε απέναντι στον εαυτό μας. Οι χρήστες οφείλουν να γνωρίζουν τους απαραίτητους κανόνες ασφάλειας ώστε η χρήση του να είναι ακίνδυνη και αποτελεσματική ταυτόχρονα. Ο μόνος τρόπος σωστής χρήσης του facebook είναι το να χρησιμοποιούμε και εμείς από τη μεριά μας τη λογική και τη σοφία ώστς να προστατεύουμε τον εαυτό μας από τα προβλήματα που μπορούν να παρουσιαστούν.==

= Πηγές: =

[] http://www.google.gr/imghp?hl=el&tab=wi